CELEX: 22021D1887
Language: hr
Date: 2021-10-08 00:00:00
Title: Odluka br. 2/2021 Odbora za pridruživanje u sastavu za trgovinu od 8. listopada 2021. o pozitivnoj ocjeni faze 1 kako je navedena u Prilogu XVI.B Sporazumu o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane [2021/1887]

29.10.2021   
               
               
                  HR
               
               
                  Službeni list Europske unije
               
               
                  L 386/40
               
            
         ODLUKA br. 2/2021 ODBORA ZA PRIDRUŽIVANJE U SASTAVU ZA TRGOVINU
         od 8. listopada 2021.
         o pozitivnoj ocjeni faze 1 kako je navedena u Prilogu XVI.B Sporazumu o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane [2021/1887]
         ODBOR ZA PRIDRUŽIVANJE U SASTAVU ZA TRGOVINU,
         uzimajući u obzir Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Gruzije, s druge strane, a posebno njegov članak 146.,
         budući da:
         
                     (1)
                  
                  
                     Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”) potpisan je 27. lipnja 2014., a stupio je na snagu 1. srpnja 2016.
                  
               
                     (2)
                  
                  
                     U preambuli Sporazuma prepoznaje se predanost Gruzije postupnom približavanju njezina zakonodavstva u relevantnim sektorima zakonodavstvu Unije, u skladu sa Sporazumom, te njegovoj djelotvornoj provedbi, čime se doprinosi osiguranju koristi bližeg političkog pridruživanja i gospodarske integracije Gruzije s Unijom svim građanima Gruzije, uključujući zajednice podijeljene sukobom.
                  
               
                     (3)
                  
                  
                     U skladu s člankom 147. Sporazuma, stranke Sporazuma suglasne su da se stvarno i recipročno otvaranje njihovih tržišta provede postupno i istodobno.
                  
               
                     (4)
                  
                  
                     U skladu s člankom 146. Sporazuma, Gruzija osigurava postupno približavanje svojeg zakonodavstva o javnoj nabavi pravnoj stečevini Unije u području javne nabave, što bi se trebalo provesti u uzastopnim fazama, kako je navedeno u rasporedu u Prilogu XVI.B. Sporazumu.
                  
               
                     (5)
                  
                  
                     U skladu s člankom 146. Sporazuma, Odbor za pridruživanje u sastavu za trgovinu na temelju svoje pozitivne ocjene donosi odluku za svaku fazu navedenu u Prilogu XVI.B Sporazumu.
                  
               
                     (6)
                  
                  
                     U Prilogu XVI.B Sporazumu utvrđuju se zahtjevi koje Gruzija treba ispuniti za dovršetak faze 1,
                  
               DONIO JE OVU ODLUKU:
         
            Članak 1.
            Daje se pozitivno mišljenje sveobuhvatnom planu koji je gruzijska vlada odobrila Uredbom br. 536 gruzijske vlade od 31. ožujka 2016., „O planiranim promjenama u području javne nabave predviđenima u skladu s obvezama Gruzije i EU-a u okviru Detaljnog i sveobuhvatnog sporazuma o slobodnoj trgovini (DCFTA)”, kako je izmijenjena uredbama vlade Gruzije br. 154 od 22. siječnja 2018. i br. 974 od 12. lipnja 2020.
         
         
            Članak 2.
            Dana je pozitivna ocjena gruzijskom dovršetku faze 1 kako je utvrđeno u Prilogu XVI.B Sporazumu, na temelju razloga navedenih u Prilogu ovoj Odluci.
         
         
            Članak 3.
            Ova je Odluka sastavljena na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i gruzijskom jeziku, pri čemu je svaki od tih tekstova jednako vjerodostojan.
         
         
            Članak 4.
            Ova Odluka stupa na snagu na dan donošenja.
         
         
            Sastavljeno u Bruxellesu, 8. listopada 2021.
            
               
                  Za Odbor za pridruživanje u sastavu za trgovinu
               
               
                  Predsjednik
               
               Genadi ARVELADZE
            
            
               
                  Tajnici
               
               Mariam GABUNIA
               Rikke MENGEL-JØRGENSEN
            
         
      
      
         
            PRILOG
            U skladu s Prilogom XVI.B Sporazumu, iz njegova poglavlja 8. o javnoj nabavi, za dovršetak faze 1 moraju biti ispunjeni sljedeći zahtjevi:
            
                        1.
                     
                     
                        Provedba sljedećih odredaba Sporazuma:
                        
                                    (a)
                                 
                                 
                                    članka 143. stavka 2.;
                                 
                              
                                    (b)
                                 
                                 
                                    članka 144. Sporazuma;
                                 
                              
                  
                        2.
                     
                     
                        Dogovor strategije reforme navedene u članku 145. Sporazuma.
                     
                  
               Zahtjev 1. točka (a):
            
            U pogledu prvog dijela prvog zahtjeva, člankom 143. stavkom 2. predviđa se da
            „Gruzija posebno imenuje:
            
                        (a)
                     
                     
                        izvršno tijelo na razini središnje države koje ima zadaću jamčiti dosljednost politike i njezine provedbe u svim područjima povezanima s javnom nabavom. To tijelo olakšava i usklađuje provedbu ovog poglavlja i vodi postupak postupnog približavanja pravnoj stečevini Unije, kako je utvrđeno u Prilogu XVI.B Sporazumu;
                     
                  
                        (b)
                     
                     
                        nepristrano i neovisno tijelo koje ima zadaću preispitati odluke javnih naručitelja ili subjekata tijekom dodjele ugovora. U tom kontekstu izraz „neovisno” znači da je riječ o javnom tijelu koje je odvojeno od svih javnih naručitelja i gospodarskih subjekata. Mora postojati mogućnost podvrgavanja odluka tog tijela sudskom preispitivanju.”.
                     
                  Zahtjev iz članka 143. stavka 2. točke (a) Sporazuma ispunjen je 23. travnja 2014. Uredbom br. 306. vlade Gruzije.
            Središnje izvršno tijelo koje na razini središnje vlade Gruzije ima zadaću jamčiti dosljednu politiku i njezinu provedbu u svim područjima povezanima s javnom nabavom je gruzijska Državna agencija za javnu nabavu (SPA). SPA je neovisni pravni subjekt koji podliježe javnom pravu ovlašten za osiguravanje poštovanja i ispunjenja odredbi Zakona o javnoj nabavi (PPL).
            SPA je osnovan Uredbom br. 223 od 5. lipnja 2001. predsjednika Gruzije, koja se temeljila na PPL-u koji je gruzijski parlament donio 9. prosinca 1998. SPA je nakon toga spojen s gruzijskom agencijom za tržišno natjecanje (GCA). Nakon potpisivanja Sporazuma, kako bi se u potpunosti ispunili njezini zahtjevi, SPA i GCA razdvojeni su u dvije različite institucije. U skladu s tim, trenutačni status SPA-a utvrđen je Uredbom br. 306 od 23. travnja 2014. vlade Gruzije.
            Aktivnosti SPA-a uređene su Ustavom Gruzije, međunarodnim sporazumima, uključujući Sporazum, gruzijsko pravo i Statut SPA-a. Državni nadzor nad aktivnostima SPA-a provodi vlada Gruzije. Vlada Gruzije također odobrava strukturu i statut SPA-a.
            Predsjednika SPA-a imenuje i razrješava premijer Gruzije.
            Osoblje SPA-a zapošljava se i promiče u skladu sa gruzijskim Zakonom o radu. Ukupan broj stalnih zaposlenika trenutačno iznosi 123, a 22 ih je zaposleno na temelju ugovora na određeno vrijeme, što se čini primjerenim s obzirom na funkcije koje SPA trenutačno obavlja.
            SPA ima velik ugled u gruzijskoj državnoj upravi, kao i u međunarodnim financijskim institucijama, donatorskoj zajednici i među međunarodnim dionicima, kao tijelo koje učinkovito izvršava svoje obveze. SPA ima središnju ulogu u olakšavanju i usklađivanju provedbe obveza Sporazuma i vodi postupak postupnog približavanja pravnoj stečevini Unije, kako je navedeno u Prilogu XVI.B Sporazumu. SPA može djelotvorno podupirati razvoj sustava javne nabave (uključujući pravno okruženje i cijeli ekonomski sustav) u Gruziji.
            Raspon funkcija koje SPA dobiva gruzijskim pravom obuhvaća opće zahtjeve koji se u međunarodnoj praksi preporučuju za takve institucije kako bi se poboljšao pravni okvir i ojačala operativna sposobnost na razini javnih naručitelja i gospodarskih subjekata. SPA na odgovarajući način obnaša regulatornu funkciju, funkciju praćenja, funkciju službe za podršku i osposobljavanje.
            SPA ima sljedeće dodatne funkcije:
            
                        —
                     
                     
                        praćenje postupka javne nabave;
                     
                  
                        —
                     
                     
                        priprema i izdavanje podređenih normativnih akata za upravljanje postupkom javne nabave;
                     
                  
                        —
                     
                     
                        proučavanje i analiza stanja u sustavu nabave na temelju izvješća dobivenih od javnih naručitelja i podnošenje prijedloga gruzijskoj vladi za donošenje relevantnih odluka;
                     
                  
                        —
                     
                     
                        priprema standardnih i posebnih programa osposobljavanja i metodoloških alata, održavanje seminara i osposobljavanja za tijela središnje i lokalne samouprave, predstavnike masovnih medija i druge zainteresirane osobe;
                     
                  
                        —
                     
                     
                        stvaranje, ažuriranje i nadzor jedinstvene baze podataka o javnoj nabavi;
                     
                  
                        —
                     
                     
                        pružanje savjetodavnih usluga javnim naručiteljima;
                     
                  
                        —
                     
                     
                        potpora uvođenju modernih informacijskih i komunikacijskih tehnologija u sustav nabave;
                     
                  
                        —
                     
                     
                        potpora funkcioniranju jedinstvenog elektroničkog sustava javne nabave i osiguravanje protoka elektroničkih dokumenata tijekom postupka nabave;
                     
                  
                        —
                     
                     
                        razmatranje sporova koji nastanu tijekom postupka javne nabave;
                     
                  
                        —
                     
                     
                        nadziranje zakonitosti postupka nabave i određivanje politika za reguliranja postupka nabave;
                     
                  
                        —
                     
                     
                        održavanje crne liste i bijele liste;
                     
                  
                        —
                     
                     
                        identificiranje i/ili integracija predmeta javne nabave u klasifikacijski sustav;
                     
                  
                        —
                     
                     
                        provođenje konsolidiranih ponuda za određene predmete javne nabave;
                     
                  
                        —
                     
                     
                        priprema godišnjeg izvješća o svojim aktivnostima i njegovo podnošenje vladi Gruzije do 15. svibnja svake godine te objava tog izvješća na internetskim stranicama SPA-a.
                     
                  Zahtjev iz članka 143. stavka 2. točke (b) Sporazuma ispunjen je 2. srpnja 2020. gruzijskim Zakonom br. 6730.
            Gruzijskim Zakonom br. 6730 ukinuto je bivše tijelo za reviziju „Vijeće za rješavanje sporova” (službeni prijevod s gruzijskog) te je uspostavljeno novo neovisno i nepristrano javno tijelo. Novoosnovano upravno tijelo djelovat će kao tijelo za reviziju u vezi s pritužbama u području javne nabave, javno-privatnih partnerstva i koncesija. Izmjene uvedene gruzijskim Zakonom br. 6730 primijenile su se i na pitanja povezana s dodjelom ugovora „pojednostavnjenom” (izravnom, iz jednog izvora) nabavom, npr. na postupak traženja odobrenja od SPA-a za izvršavanje transakcija javne nabave „pojednostavnjenom” nabavom zbog „hitne potrebe”.
            Odredbama gruzijskog Zakona br. 6730 predviđena su odgovarajuća jamstva u pogledu neovisnosti i nepristranosti kako je propisano člankom 143. stavkom 2. točkom (b) Sporazuma.
            
               Zahtjev 1. točka (b):
            
            U pogledu drugog dijela prvog zahtjeva, u skladu s člankom 144. Sporazuma stranke poštuju skup osnovnih standarda za dodjelu svih ugovora kako je utvrđeno u stavcima od 2. do 15. tog članka o objavi, dodjeli ugovora i sudskoj zaštiti. Te osnovne norme proizlaze izravno iz pravila i načela javne nabave uređenih pravnom stečevinom Unije u području javne nabave, uključujući načela nediskriminacije, jednakog postupanja, transparentnosti i razmjernosti.
            Ta su načela uključena u gruzijska pravila o javnoj nabavi uvođenjem sustava e-nabave 2010. i donošenjem gruzijskog Zakona br. 617 od 6. travnja 2017.
            Gruzija je 2010. uvela sustav e-nabave stvaranjem takozvanog „GE-GP-a”, gruzijskog „Jedinstvenog elektroničkog sustava javne nabave”. Od uvođenja sustava e-nabave, 100 % javne nabave u Gruziji provodi se putem e-nabave, čime se osigurava transparentnost i potiče tržišno natjecanje. Transparentnost sustava e-nabave u potpunosti je u skladu sa zahtjevima Unije o načelima objavljivanja jer su sve informacije o obavijestima o nadmetanju i dodjelama ugovora potpuno transparentne bez ikakvih ograničenja.
            Kako bi se ispunili neki drugi osnovni standardi iz članka 144. Sporazuma i riješio problem neusklađenosti PPL-a, SPA je pripremio nacrte izmjena PPL-a. Gruzijska vlada odobrila je u prosincu 2016. predložene izmjene i proslijedila ih gruzijskom parlamentu. Gruzijski parlament usvojio je te izmjene 6. travnja 2017. gruzijskim Zakonom br. 617. Izmjene su se odnosile na sljedeće ključne smjernice: (a) osnovna načela; (b) tehničke specifikacije i (c) rokovi.
            
                        (a)
                     
                     
                        Izmjena PPL-a odnosila se na članak 2. točku (c) i članak 13. PPL-a kako bi se uvela načela jednakog postupanja i razmjernosti, koja nisu izričito navedena.
                     
                  
                        (b)
                     
                     
                        Izmjena PPL-a odnosila se na članak 12.-1. stavak 6. PPL-a kako bi se uvela uporaba općeg opisa izvedbenih, tehničkih i/ili funkcionalnih kriterija za definiranje značajki potrebnih radova, robe ili usluga. U skladu s novom odredbom, javni naručitelji moći će sastaviti specifikacije na temelju izvedbenih, tehničkih i/ili funkcionalnih kriterija, čime će se omogućiti podnošenje ponuda koje odražavaju raznolikost tehničkih rješenja na tržištu. Navedeno je da se pri sastavljanju natječajnih zahtjeva prednost treba davati kriterijima uspješnosti i funkcionalnosti.
                     
                  
                        (c)
                     
                     
                        Izmjenom su uvedeni razumni rokovi za pozive na podnošenje ponuda i za upoznavanje s uvjetima natječaja.
                     
                  Te su izmjene PPL-a stupile na snagu 19. srpnja 2017. Zbog novih izmjena produljeni su i rokovi za podnošenje ponuda ispod pragova koje odredi Unija. Trenutačno su rokovi za svaku vrstu postupka, ispod i iznad pragova Unije, sljedeći:
            
                        Vrsta postupka
                     
                     
                        Predmet
                     
                     
                        Monetarni prag
                     
                     
                        Rokovi
                     
                  
                        Elektronički javni natječaj
                     
                     
                        Ugovori za robu i usluge
                     
                     
                        Od 5 000  GEL do 150 000  GEL
                     
                     
                        7 dana
                     
                  
                        Više od 150 000  GEL
                     
                     
                        10 dana
                     
                  
                        Ugovori o radovima
                     
                     
                        Od 5 000  GEL do 300 000  GEL
                     
                     
                        10 dana
                     
                  
                        Više od 300 000  GEL
                     
                     
                        20 dana
                     
                  
                        Iznad pragova Unije
                     
                     
                        Ugovori za robu i usluge
                     
                     
                        135 000  EUR i više
                     
                     
                        30 dana
                     
                  
                        Ugovori o radovima
                     
                     
                        5 225 000  EUR i više
                     
                  
               Zahtjev 2.:
            
            S obzirom na drugi zahtjev za fazu I kako je navedeno u Prilogu XVI.B Sporazumu, potrebno je odobrenje plana kako je navedeno u članku 145. Sporazuma. Člankom 145. stavkom 1. Sporazuma predviđa se da prije početka postupnog približavanja Gruzija Odboru za pridruživanje u sastavu za trgovinu podnese sveobuhvatan plan za provedbu poglavlja 8. glave IV. Sporazuma sa rasporedima i ključnim etapama. Taj plan, koji u skladu sa Sporazumom treba biti usklađen s fazama i rasporedima iz Priloga XVI.B, uključuje sve reforme u smislu približavanja pravnoj stečevini Unije i izgradnje institucionalnih kapaciteta.
            Vlada Gruzije odobrila je plan 31. ožujka 2016. s pomoću Uredbe br. 536 „O planiranim promjenama u području javne nabave predviđenima u skladu s obvezama Gruzije i EU-a u okviru Detaljnog i sveobuhvatnog sporazuma o slobodnoj trgovini (DCFTA)”. Ta je uredba izmijenjena uredbama br. 154 od 22. siječnja 2018. i br. 974 od 12. lipnja 2020. vlade Gruzije.
            Taj plan uključuje sve reforme u smislu približavanja pravnoj stečevini Unije i izgradnje institucionalnih kapaciteta te je u skladu s fazama i rasporedima utvrđenima u Prilogu XVI.B Sporazumu u skladu s člankom 145. Sporazuma.